Na osnovu Odluke Vlade Bosansko-podrinjskog kantona Goražde o davanju saglasnosti na „Program podrške razvoju drugim nivoima vlasti kroz projekte za 2020.godinu“ broj: 03-11-424/20 od 04.03.2020.godine i Odluke Vlade Bosansko-podrinjskog kantona Goražde o davanju saglasnosti na Program o izmjenama i dopunama Pograma podrške razvoju drugim nivoima vlasti kroz projekte za 2020.godinu broj: 03-11-939/20 od dana 29.05.2020.godine, Ministarstvo za privredu Bosansko-podrinjskog kantona Goražde **r a s p i s u j e:**

**D R U G I J A V N I P O Z I V**

**za odabir korisnika** **sredstava za finansiranje po „Programu podrške razvoju drugim nivoima vlasti kroz projekte za 2020.godinu“ i „Programu o izmjenama i dopunama Programa podrške razvoju drugim nivoima vlasti kroz projekte za 2020.godinu“**

**I PREDMET JAVNOG POZIVA**

 Predmet Javnog poziva je prikupljanje prijava, apliciranih putem aplikacione forme za dostavljanje prijedloga projekata za odabir korisnika sredstava po „Programu podrške razvoju drugim nivoima vlasti kroz projekte za 2020.godinu“ i „Programu o izmjenama i dopunama Programa podrške razvoju drugim nivoima vlasti kroz projekte za 2020.godinu“. Sredstva su planirana u Budžetu Ministarstva za privredu Bosansko-podrinjskog kantona Goražde za 2020.godinu, na ekonomskom kodu 614100 RAZ 001- Tekući transferi drugim nivoima vlasti, a ukupni Budžet za Drugi Javni poziv iznosi 25.000,00KM. Svaka jedinica lokalne samouprave može aplicirati sa samo jednim projektom gdje maksimalni iznos budžeta projekta nije ograničen, a iznos granta kojeg Ministarstvo dodjeluje može maksimalno iznositi do 15.000,00KM.

**II NAZIV POSEBNOG CILJA PROGRAMA, KRITERIJI I KORISNICI SREDSTAVA**

**Poseban cilj podrška u proljetnoj sjetvi na području Kantona**

U okviru posebnog cilja obezbijedit će se transfer finansijski sredstava svim jedinicama u lokalne samouprave u sastavu Bosansko-podrinjskog kantona Goražde radi ublažavanja posljedica pandemije virusa COVID-19.

Podrška će se pružiti za projekte koji se odnose na podršku proljetnoj sjetvi.

**Kriteriji za izbor projekata:**

* Ispunjavanje općeg i posebnog cilja Programa, odnosno općih i posebnih uslova:
	+ da je aplikant jedinica lokalne samouprave u sastavu Bosansko-podrinjskog kantona Goražde (grad ili općine),
	+ da jedinica lokalne samouprave u sastavu Bosansko-podrinjskog kantona Goražde (grad ili općine) sufinansira predloženi projekat davanja podrške proljetnoj sjetvi,
	+ da je predmet projekta podrška u proljetnoj sjetvi poljoprivrednim proizvođačima na području jedinice lokalne samouprave koja aplicira projektom.

**Korisnici sredstava:**

* jedinice lokalne samouprave u sastavu Bosansko-podrinjskog kantona Goražde koje ispunjavaju opći i posebne uslove predviđene Programom i to Grad Goražde, Općine Foča u Federaciji BiH i Pale u Federaciji BiH .

**III PRAVO UČEŠĆA**

Pravo učešća po ovom Javnom pozivu imaju sve jedinice lokalne samouprave u sastavu Bosansko-podrinjskog kantona Goražde koji ispunjavaju opće i posebne uslove u skladu sa Programom i koji su navedeni kao potencijalni korisnici sredstava u okviru posebnog cilja.

**IV SADRŽAJ PRIJAVE ZA UČEŠĆE NA JAVNOM POZIVU ZA DODJELU FINANSIJSKIH SREDSTAVA**

Prijava mora biti urađena sadržajno po zahtjevanim elementima iz aplikacione forme i u skladu sa procedurama apliciranja navedenim u „Programu podrške razvoju drugim nivoima vlasti kroz projekte za 2020.godinu“ i „Programu o izmjena ma i dopunama Programa podrške razvoju drugim nivoima vlasti kroz projekte za 2020.godinu“.

Prijavu razmatra Komisija za izbor korisnika sredstava, ako je dostavljen:

* popunjen obrazac aplikacione forme za projekte (popunjeni obrasci ne mogu biti pisani rukom),
* potvrda o otvorenom glavnom žiro računu kod banke.

Prijave koje nisu podnešene u skladu sa procedurama apliciranja navedenim u „Programu podrške razvoju drugim nivoima vlasti kroz projekte za 2020.godinu“ i „Programu o izmjenama i dopunama Programa podrške razvoju drugim nivoima vlasti kroz projekte za 2020.godinu“ bit će odbijene i neće biti predmet daljeg razmatranja Komisije za izbor korisnika sredstava.

**V KRITERIJI ZA OCJENU PRIJAVE I IZBOR KORISNIKA**

Izbor korisnika finansijskih sredstava vrši Komisija za izbor korisnika sredstava, koja ima zadatak da u skladu sa procedurama apliciranja, selekcije i evaluacije projekata navedenim u „Programu podrške razvoju drugim nivoima vlasti kroz projekte za 2020.godinu“ i „Programu o izmjenama i dopunama Programa podrške razvoju drugim nivoima vlasti kroz projekte za 2020.godinu“ izvrši ocjenu i rangiranje korisnika grant finansijskih sredstava.

Komisija za izbor korisnika sredstava bit će imenovana od strane Ministra za privredu Bosansko-podrinjskog kantona Goražde iz reda uposlenika Ministarstva za privredu Bosansko-podrinjskog kantona Goražde.

**VI NAČIN PREUZIMANJA POTREBNE DOKUMENTACIJE**

 Potrebni obrazac za učešće na Javnom pozivu pripremilo je Ministarstvo za privredu Bosansko-podrinjskog kantona Goražde i isti se može preuzeti sa internet stranice Vlade Bosansko-podrinjskog kantona Goražde [www.bpkg.gov.ba](http://www.bpkg.gov.ba).

**VII NAČIN PODNOŠENJA PRIJAVE**

 Prijave sa odgovarajućim obrascem šalju se preporučenom poštom u zapečaćenim kovertama na adresu:

**Ministarstvo za privredu Bosansko-podrinjskog kantona Goražde**

**ul M.Tita 5 , Goražde 73000**

sa naznakom**:**

**„Za Drugi Javni poziv za odabir korisnika sredstava za finansiranje po „Programu podrške razvoju drugim nivoima vlasti kroz projekte za 2020.godinu“ i „Programu o izmjenama i dopunama Programa podrške razvoju drugim nivoima vlasti kroz projekte za 2020.godinu“**

**„NE OTVARAJ“**

Na poleđini koverte obavezno navesti naziv podnosioca prijave, adresu i kontakt telefon i ovjeriti pečatom jedinice lokalne samouprave.

 **Krajnji rok za dostavu je 15.06.2020.godine**

Prijave primljene nakon isteka roka bit će odbačene i neće biti predmet razmatranja.

U postupku Javnog poziva Ministarstvo ne snosi nikakve troškove učesnicima u Javnom pozivu, te zadržava pravo da u slučaju opravdanosti prijavu prihvati, odbije ili poništi Javni poziv.

 Prispjela dokumentacija neće se vraćati.

**VIII OSTALE ODREDBE**

 Sa podnosiocima prijava čiji se projekti odobre Ministarstvo za privredu Bosansko-podrinjskog kantona Goražde potpisuje Ugovor o utrošku finansijskih sredstava, kojim će se definisati međusobna prava i obveze ugovornih strana, a posebno način i dinamika korištenja dodijeljenih finansijskih sredstava, te nadzor nad utroškom istih u skladu sa „Programom podrške razvoju drugim nivoima vlasti kroz projekte za 2020.godinu“ i „Programom o izmjenama i dopunama Programa podrške razvoju drugim nivoima vlasti kroz projekte za 2020.godinu“. Nakon provedene administrativne provjere i evaluacije dostavljenih prijedloga projekata Ministarstvo za privredu Bosansko-podrinjskog kantona Goražde će obavijestiti sve aplikante o rezultatama administrativne provjere i evaluacije.

 Podnosioci prijava čije se prijave odbace ili odbiju, mogu uložiti prigovor Ministarstvu za privredu Bosansko-podrinjskog kantona Goražde u roku od 7 dana od dana dobijanja obavjesti.

Konačnu Odluku o prijedlogu rang liste donosi Ministar, a konačnu saglasnost na spisak korisnika sredstava dostavljen od strane resornog ministarstva daje Vlada Bosansko-podrinjskog kantona Goražde.

Sve dodatne informacije vezane za ovaj Drugi Javni poziv mogu se dobiti svakim radnim danom na broj telefona: 038/228-640 u vremenu od 11-16 sati.

Broj: 04-11-355- 14/20 **M I N I S T A R**

Goražde, 08.06.2020.godine

 mr.sc.Mensad Arnaut